Topul valorilor artei românești de patrimoniu, în cea mai importantă licitație de sezon, la Artmark
S-a deschis cea mai importantă expoziție din acest sezon la Galeriile Artmark, care pregătește Licitația de Vară a Casei, eveniment ce va avea loc în data de 18 iunie, la Palatul Cesianu-Racoviță. Cu această ocazie, sunt prezentate publicului unele dintre cele mai importante opere ale artiștilor aflați în topul indiscutabil al valorilor artei românești de patrimoniu. Selecția actuală, de 170 de lucrări, cuprinde picturi importante semnate de clasicii artei românești: Theodor Aman, Nicolae Grigorescu, Ioan Andreescu, Ștefan Luchian, Nicolae Tonitza, Gheorghe Petrașcu, Theodor Pallady, dar și de marile nume ale impresionismului picturii românești, precum Nicolae Dărăscu, Jean Steriadi, Dumitru Ghiață etc.